               ЕВРОПЕЙСКА КОМИСИЯ
            Брюксел, 27.7.2016
            COM(2016) 518 final
            Препоръка за
            РЕШЕНИЕ НА СЪВЕТА
            за отправяне на предизвестие към Испания за предприемане на преценените за необходими мерки за намаляване на дефицита с оглед преодоляването на положението на прекомерен дефицит
            {SWD(2016) 263 final}

               Препоръка за

               РЕШЕНИЕ НА СЪВЕТА

               за отправяне на предизвестие към Испания за предприемане на преценените за необходими мерки за намаляване на дефицита с оглед преодоляването на положението на прекомерен дефицит

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 126, параграф 9 от него,

               като взе предвид препоръката на Европейската комисия,

               като има предвид, че:

               (1)Съгласно член 126 от Договора за функционирането на Европейския съюз (ДФЕС) държавите членки следва да избягват прекомерен бюджетен дефицит.

               (2)Пактът за стабилност и растеж се основава на целта за осигуряване на стабилни публични финанси като средство за засилване на предпоставките за ценова стабилност и за висок и устойчив растеж, водещ до създаване на трудова заетост. Пактът за стабилност и растеж включва Регламент (ЕО) № 1467/97 на Съвета от 7 юли 1997 г. за ускоряване и изясняване на прилагането на процедурата при прекомерен дефицит
                  1
               , който беше приет с цел да се насърчи своевременното коригиране на прекомерните бюджетни дефицити.

               (3)На 27 април 2009 г. Съветът реши, в съответствие с член 104, параграф 6 от Договора за създаване на Европейската общност (ДЕО), че в Испания е налице прекомерен дефицит, и в съответствие с член 104, параграф 7 от този договор отправи препоръка за коригирането му най-късно до 2012 г. Оттогава Съветът отправи три нови препоръки към Испания (съответно на 2 декември 2009 г., 10 юли 2012 г. и на 21 юни 2013 г.) в съответствие с член 126, параграф 7 от ДФЕС, с които срокът за коригиране на прекомерния дефицит бе удължен съответно до 2013 г., 2014 г. и 2016 г. И в трите препоръки Съветът счете, че Испания е предприела ефективни действия, но са настъпили неочаквани неблагоприятни икономически събития със значими отрицателни последици за държавните финанси
                  2
               .

                (4)В съответствие с разпоредбите на член 126, параграф 8 от ДФЕС на 12 юли 2016 г. Съветът реши, че Испания не е предприела ефективни действия в отговор на препоръката на Съвета от 21 юни 2013 г.

               (5)Съгласно член 10, параграф 2 от Регламент (ЕО) № 1467/97, в случай че не е било предприето действие от страна на участваща държава членка или Съветът счете, че то е доказано неадекватно, Съветът взема незабавно решение съгласно член 126, параграф 9 от Договора.

               (6)
                     Комисията актуализира своята прогноза от пролетта на 2016 г. с информацията, с която разполагаше към 19 юли 2016 г. В резултат на това прогнозата за реалния ръст на БВП за 2016 г. беше преразгледана във възходяща посока с 0,3 процентни пункта в сравнение с прогнозата от пролетта, до 2,9 %, и в низходяща посока за 2017 г. (2,3 % спрямо 2,5 % през пролетта). За 2018 г. прогнозата сочи нарастване на реалния БВП с 2,1 %. За сравнение растежът през 2015 г. е 3,2 %. Следователно икономическият растеж се очаква да намалее, но да остане висок, като все още се влияе положително от реформите, предприети в отговор на кризата, и от успешното приключване на програмата за финансова помощ. Възстановяването продължава да е придружено със създаването на много нови работни места в контекст на продължаващо задържане на заплатите и насърчавано от реформите на пазара на труда. Ниските цени на петрола също спомагат за по-високия растеж. Същевременно се очаква инфлацията да бъде -0,3 % през 2016 г. Въпреки това прогнозата за растежа крие някои рискове, особено от 2017 г. нататък, които са свързани, наред с другото, с резултата от референдума в Обединеното кралство за членството в Европейския съюз, който доведе до увеличаване на несигурността и може да има потенциални отрицателни последици за търговията и вътрешното търсене.

               (7)Според актуализираната прогноза на Комисията от пролетта на 2016 г. дефицитът на консолидирания държавен бюджет се очаква да се доближи до 4,6 % от БВП през 2016 г., 3,3 % от БВП през 2017 г. и 2,7 % от БВП през 2018 г. (в сравнение с целите от програмата за стабилност от 3,6 %, 2,9 % и 2,2 % от БВП съответно през 2016 г., 2017 г. и 2018 г., и прогнозен дефицит от 3,9 % от БВП през 2016 г. и 3,1 % от БВП през 2017 г. в прогнозата от пролетта). Прогнозата за по-висок дефицит се дължи отчасти на факта, че в актуализираната прогноза на Комисията мерките за ограничаване на разходите на централно и регионално равнище на държавното управление в отговор на препоръката на Комисията от март 2016 г. са включени с по-нисък размер (0,2 % от БВП) в сравнение с прогнозата в програмата за стабилност (0,4 % от БВП) с обосновката, че някои от тези мерки все още не са достатъчно конкретни, за да бъдат включени в прогнозата на Комисията въз основа на обичайното допускане за липса на промяна на политиката. Въпреки това по-голямата част от разликата се дължи на промените в правната уредба на корпоративния данък, които доведоха до намаляване на авансовите плащания от предприятията (pagos fraccionados) през 2016 г. Намаленията в авансовите плащания не бяха остойностени в програмата за стабилност и се проявиха едва през април, по време на първата вноска, след крайната дата за прогнозата от пролетта. В актуализираната прогноза на Комисията от пролетта на 2016 г. това намаление се оценява на 0,5 % от БВП през 2016 г. Тъй като горепосочените промени създават трайно забавяне в плащането на данъци, но не водят до промяна в данъчната ставка или данъчната основа, те няма да повлияят на приходите от корпоративните данъци при едно ново стабилно положение (от 2017 г.) Те водят до временна загуба от събиране на данъци през 2016 г., която се третира като еднократен разход в актуализираната прогноза от пролетта. За 2017 г. разликите между актуализираната прогноза от пролетта и програмата за стабилност произтичат от по-неблагоприятната от очакваното изходна позиция и от факта, че мерките за икономии, предприети в отговор на препоръката на Комисията от март 2016 г., все още не са достатъчно конкретни, за да бъдат взети предвид въз основа на обичайното допускане за липса на промяна на политиката. Структурният дефицит се очаква да нарасне с 0,4 % и 0,1 % от БВП съответно през 2016 г. и 2017 г. и да се запази без промяна през 2018 г. Въпреки това прогнозираното за 2016 г. увеличение на структурния дефицит отчасти се дължи на факта, че настоящата прогноза за инфлацията и за растежа на номиналния БВП е по-ниска от тази в основата на бюджета за 2016 г., което се отрази неблагоприятно на структурните държавни приходи, но не позволи адаптиране на разходите.

               (8)Съотношението на брутния консолидиран държавен дълг към БВП нарасна от 36 % през 2007 г. на около 99 % през 2014 г. През 2015 г. съотношението на дълга към БВП беше общо взето стабилно, тъй като нетните продажби на финансови активи компенсираха отрицателния ефект от по-бързото нарастване на дефицита в сравнение с номиналния ръст на БВП. Според актуализираната прогноза на Комисията от пролетта на 2016 г. съотношението на дълга към БВП се очаква да достигне най-високото си равнище от 100,6 % от БВП през 2017 г., докато според прогнозата от пролетта дългът ще нарасне до 100,3 % от БВП през 2016 г. Въпреки че Испания не е изправена пред непосредствени рискове за фискалната устойчивост, произтичащи от високото съотношение на дълга към БВП, рисковете за устойчивостта на дълга значително ще нараснат в средносрочен план, ако състоянието на бюджета не бъде подобрено. В по-дългосрочен план рисковете за фискалната устойчивост ще намалеят благодарение на положителното въздействие на намаляването на разходите, свързани със застаряването на населението
                  3
               .

               (9)В съответствие с член 5 от Регламент (ЕО) № 1467/97 в решението на Съвета за отправяне на предизвестие до съответната държава членка да вземе мерки за намаляване на дефицита съгласно член 126, параграф 9 от Договора, Съветът отправя искане към държавата членка да постигне годишните бюджетни цели, които, въз основа на прогнозите, обосноваващи предизвестието, са съобразени с минимално годишно подобрение от поне 0,5 % от БВП на циклично изгладения баланс с изключени еднократни и временни мерки. При все това поради факта, че настоящото решение на Съвета да даде предизвестие се приема през втората половина на годината, фискалната корекция, необходима за постигане на определено годишно подобрение на структурното салдо, е по-голяма. Важно е също така да се има предвид, че базовият сценарий за новия план за корекции започва с влошаване от 0,4 % от БВП на структурния дефицит, което е поне отчасти в резултат на инфлацията, която се оказа по-ниска от заложеното в сценария, залегнал в бюджета за 2016 г. — събитие, което в голяма степен е извън контрола на правителството. С оглед на това е целесъобразно през 2016 г. да се изискват допълнителни структурни мерки.

               (10)Като се има предвид, че през 2016 г. не следва да се изискват по-нататъшни структурни мерки, предоставянето на Испания на една допълнителна година за коригиране на нейния прекомерен дефицит в съответствие с разпоредбите в Регламент (ЕО) № 1467/97 на Съвета би изисквало годишно подобрение на структурното салдо през 2017 г., което би имало твърде отрицателен ефект върху растежа. Поради това изглежда целесъобразно срокът за преодоляване на прекомерния дефицит на Испания да бъде удължен с две години.

               (11)Следователно за постигането на надеждна и устойчива корекция Испания трябва да постигне бюджетен дефицит от 4,6 %, 3,1 % и 2,2 % от БВП съответно през 2016 г., 2017 г. и 2018 г. Това съответства на влошаване на структурния баланс от 0,4 % от БВП през 2016 г. и подобрение от 0,5 % от БВП през 2017 г. и 2018 г. Тези бюджетни цели са съобразени също и с необходимостта да се компенсират вторичните ефекти от фискалната консолидация върху публичните финанси чрез въздействието ѝ върху икономиката като цяло.

               (12)За да бъдат постигнати тези цели, се считат за необходими допълнителни структурни мерки с предполагаемо въздействие в размер на 0,5 % от БВП през 2017 г. и 2018 г. Икономиите за 2017 и 2018 г. могат да включват, наред с другото, ограничаване на броя и обхвата на данъчните разходи, по-специално намалените ставки на ДДС, за постигане на необходимото подобрение на структурното салдо.

               (13)Освен това стриктното прилагане на всички равнища на управление на превантивните и коригиращите механизми, предвидени в испанския Закон за стабилността, може да доведе до навременна и трайна корекция на прекомерния дефицит. Това би могло да се постигне чрез по-голяма автоматичност на прилагането на тези механизми. Нещо повече, приносът на правилото за разходите в Закона за стабилността за устойчивостта на публичните финанси може да се увеличи посредством по-нататъшното изясняване на обхвата и определението на категориите разходи, необходими за изчисляване на това правило, както и като неспазващите правилото публични администрации изрично бъдат призовани да компенсират прекомерните разходи в годината след тяхното възникване.

               (14)Испания следва също така да обърне необходимото внимание на качеството на публичните финанси, включително на своята политика в областта на обществените поръчки. Броят на нарушенията, които оказват въздействие върху прилагането на законодателството на ЕС в областта на обществените поръчки, за който Комисията беше информирана през последните години, е значителен. Данните показват, че съществуват различия в изпълнението на обществени поръчки между възлагащите органи и възложителите, както и че недостатъчните предварителни и последващи механизми за контрол затрудняват правилното и еднаквото прилагане на законодателството в областта на обществените поръчки. Испания се откроява с ниския си процент на обявления за обществени поръчки и относително високото използване на процедурата на договаряне без предварително обявяване в сравнение с другите държави членки. Това води до ограничена конкуренция от страна на предприятия от други държави — членки на ЕС, и често пъти — до пряко възлагане, което води до по-високи разходи на сектор „Държавно управление“. Ограниченото използване на инструменти за централизирано или съвместно възлагане на обществени поръчки не позволява повишаване на ефективността, което би допринесло за бюджетни икономии. Липсата на независим орган, който да гарантира ефективността и спазването на законодателството в областта на обществените поръчки в цялата страна, възпрепятства правилното прилагане на правилата за възлагане на обществени поръчки и може да създаде възможности за нарушения, които оказват отрицателно въздействие върху състоянието на публичните финанси на Испания.

               (15)За да се допринесе за успеха на стратегията за фискална консолидация, важно е също така фискалната консолидация да бъде съпроводена с цялостни структурни реформи в съответствие с препоръките, които Съветът отправи към Испания в рамките на европейския семестър за 2016 г., и по-специално препоръките, свързани с коригирането на нейните макроикономически дисбаланси.

               (16)Съгласно член 126, параграф 9 от Договора Съветът може, като част от своето решение да отправи предизвестие съгласно този член, да поиска от съответната държава членка да представя по определен график доклади, чрез които да се преценят положените от нея усилия за коригиране на положението. Съгласно член 5, параграф 1а от Регламент (ЕО) № 1467/97 докладът на държавата членка включва целите за бюджетните разходи и приходи, за дискреционните мерки по отношение както на разходната, така и на приходната част, както и информация относно предприетите действия в отговор на конкретните препоръки на Съвета. С цел да се улесни мониторингът на спазването на срока за изпълнение на препоръките, съдържащи се в това предизвестие, и на срока за коригиране на прекомерния дефицит Испания следва да представи този доклад до 15 октомври 2016 г., едновременно със своя проект на бюджетен план за 2017 г.

               (17)В допълнение Испания докладва на Комисията и на Икономическия и финансов комитет съгласно член 10 от Регламент (ЕС) № 473/2013 на Съвета в съответствие със спецификациите, определени в Делегиран регламент (ЕС) № 877/2013 на Комисията. Докладът следва да бъде представен за първи път в срок до 15 януари 2017 г., след което докладването следва да се извършва на всеки три месеца,

               ПРИЕ НАСТОЯЩОТО РЕШЕНИЕ:

               Член 1

               1.Испания прекратява съществуващото положение на прекомерен дефицит в срок до 2018 г.

               2.Испания намалява бюджетния си дефицит до 4,6 % от БВП през 2016 г., 3,1 % от БВП през 2017 г. и 2,2 % от БВП през 2018 г. Подобрението в дефицита на сектор „Държавно управление“ съответства на влошаване на структурното салдо с 0,4 % от БВП през 2016 г. и на подобрение с 0,5 % от БВП през 2017 г. и през 2018 г. въз основа на актуализираната прогноза на Комисията от пролетта на 2016 г. Испания използва също така всички извънредни приходи за по-бързото намаляване на дефицита и дълга.

               3.В допълнение към икономиите, които вече бяха включени в актуализираната прогноза на Комисията от пролетта на 2016 г., Испания приема и прилага в пълна степен през 2017 г. и през 2018 г. мерки за консолидация в размер на 0,5 % от БВП.

               4.Испания има готовност да предприеме допълнителни мерки, в случай че рисковете за бюджетните планове се конкретизират. Мерките за бюджетна консолидация следва да осигурят трайно подобрение на структурното салдо на консолидирания държавен бюджет по начин, който благоприятства икономическия растеж.

               5.Испания предприема мерки за укрепване на фискалната рамка, по-специално с оглед на увеличаване на автоматичността на механизмите за предотвратяване и коригиране на отклоненията от целите за дефицита, задлъжнялостта и разходите, и за засилване на приноса на правилото за разходите в Закона за стабилността за устойчивостта на публичните финанси.

               6.Испания създава последователна рамка с цел да се гарантират прозрачността и координацията на политиката в областта на обществените поръчки за всички възлагащи органи и възложители с оглед на осигуряването на икономическа ефективност и високо ниво на конкуренция. Тази рамка включва подходящи предварителни и последващи механизми за контрол на възлагането на обществени поръчки, за да се гарантират ефикасността и спазването на законовите разпоредби.

               Член 2

               Съветът определя 15 октомври 2016 г. като крайния срок за Испания да предприеме ефективни действия и, в съответствие с член 5, параграф 1а от Регламент (ЕО) № 1467/97, да представи на Съвета и Комисията доклад за действията, предприети в отговор на предизвестието на Съвета. Докладът включва целите за бюджетните разходи и приходи, за дискреционните мерки по отношение както на разходната, така и на приходната част, както и информация относно предприетите действия в отговор на конкретните препоръки на Съвета за укрепване на фискалната рамка и рамката в областта на обществените поръчки в съответствие с член 1, параграфи 5 и 6.

               Член 3

               Адресат на настоящото решение е Кралство Испания.

               Съставено в Брюксел на  година.

                     За Съвета

                     Председател

                     (1)
                  ОВ L 209, 2.8.1997 г., стр. 6.

                     (2)
                  Всички документи, свързани с процедурата при прекомерен дефицит за Испания, са публикувани на следния уебсайт:

                     http://ec.europa.eu/economy_finance/economic_governance/sgp/deficit/countries/spain_en.htm

                  .

                     (3)
                  Европейска комисия (2016 г.), „Fiscal Sustainability Report 2015“ („Доклад за фискалната устойчивост за 2015 г.“), European Economy, Institutional Paper No. 018.


               ЕВРОПЕЙСКА КОМИСИЯ
            Брюксел, 12.5.2017
            COM(2017) 175 final
            This document was downgraded/declassifiedDate: 21/06/2017By: Yvon SlingenbergAuthority: DG CLIMA
            Препоръка за
            РЕШЕНИЕ НА СЪВЕТА
            за разрешаване на започването на преговори относно споразумение между Европейския съюз и Световния институт за екологосъобразен растеж

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               •Основания и цели на предложението

               Световният институт за екологосъобразен растеж (Global Green Growth Institute (GGGI) — СИЕР) е международна организация, основана през 2012 г. и посветена на подпомагането и насърчаването на силен, приобщаващ и устойчив икономически растеж в развиващите се държави и в държавите с бързоразвиващи се икономики. Той си поставя за цел изграждането на стабилен свят посредством силен, приобщаващ и устойчив екологосъобразен растеж, като основната му задача се изразява в това да съдейства на държавите в прехода им към модел за екологосъобразен растеж посредством разработване и прилагане на стратегии, които намаляват бедността, като същевременно повишават социалното приобщаване, икономическия растеж и устойчивостта на околната среда.

               Приетото през декември 2015 г. Парижко споразумение към Рамковата конвенция на ООН по изменение на климата (РКООНИК) ще засили глобалното противодействие срещу заплахата от изменение на климата чрез задържане на покачването на средната температура в световен мащаб до значително под 2  С над нивата от прединдустриалния период и полагане на по-нататъшни усилия за ограничаване на покачването на температурата до 1,5  С над нивата от прединдустриалния период. Всяка страна по РКООНИК поддържа свой национално определен принос, като определя мерките, които възнамерява да предприеме за постигането на горепосочените цели. Страните също така признаха значението на разработването и трансфера на технологии, за да се подобри устойчивостта спрямо изменението на климата и да се намалят емисиите на парникови газове.

               Парижкото споразумение поражда необходимост всички държави да полагат сериозни и трайни съвместни международни усилия за максимално ограничаване на емисиите на парникови газове по възможно най-бързия начин. В него се признава потребността да се оказва съдействие на развиващите се държави при изпълнението на техните планове за действие в областта на климата.

               В този контекст СИЕР се открои като водеща международна организация в областта на екологосъобразния растеж. Чрез членството си в него Съюзът ще придобие достъп до форум, благодарение на който може да засили въздействието на своята дипломация по въпросите на климата върху развиващите се държави и държавите с бързоразвиващи се икономики, като същевременно допринася с ценния си опит, натрупан при разработването на собствената му политика в тази област. Тъй като дейността на СИЕР е насочена към широкообхватни стратегии за екологосъобразен растеж, членството в него ще спомогне за реализирането на полезни взаимодействия между целите в областта на климата и целите за устойчиво развитие, приети в рамките на Програмата за устойчиво развитие за периода до 2030 г.Предлага се да се започнат преговори със СИЕР за членство на ЕС в тази организация вместо алтернативната възможност, която е да се предложи присъединяване на Съюза към Споразумението за учредяването на СИЕР. Причината за това е, че въпросът за правата на глас на ЕС като бъдещ член на СИЕР следва да се изясни, преди Съюзът да стане член на тази международна организация.

               •Съгласуваност с действащите разпоредби в тази област на политиката

               За да може да се ограничи покачването на температурата до значително под 2  С, Парижкото споразумение следва да бъде действително глобално и ефективно. Необходимо е всички държави да започнат да реализират обявените от тях национално определени приноси. Чрез членство в СИЕР Съюзът може:

               –да насърчава настоящите и бъдещите държави — членки на СИЕР, да реализират своите национално определени приноси по Парижкото споразумение и да повишават равнището на амбиция на тези приноси, като — наред с останалото — използват добрите практики, разработвани и прилагани в рамките на подхода за екологосъобразен растеж,

               –да си сътрудничи със СИЕР в рамките на стратегията относно дипломацията на Съюза по въпросите на климата, като изцяло отчита полезното взаимодействие между постигането на целите в областта на климата и целите за устойчиво развитие,

               –да осъществява обмен на най-добри практики на политическо и на експертно равнище въз основа на значителния опит, натрупан от Съюза в разработването и прилагането на стратегии в областта на климата.

               •Съгласуваност с други политики на Съюза

                  Като се има предвид, че дейността на СИЕР е съсредоточена върху устойчивия екологосъобразен растеж, тя е ясно свързана с политиката в областта на опазването на околната среда, развитието, енергията от възобновяеми източници и енергийната ефективност.

               2.ПРАВНО ОСНОВАНИЕ, СУБИСИДИАРНОСТ И ПРОПОРЦИОНАЛНОСТ

               •Правно основание

               В член 216 от Договора за функционирането на Европейския съюз (ДФЕС) се посочва, че Съюзът може да сключва споразумения с международни организации. В член 218 е установена процедурата за сключване на споразумения с международни организации, като в член 218, параграф 3 е описана ролята на Комисията при определянето ѝ за преговарящ от името на Съюза.

                   •
                        Субсидиарност (при неизключителна компетентност)

               Изменението на климата е проблем, който надхвърля границите на отделните държави. Необходимо е действията за справянето с този проблем да се координират както на световно, така и на европейско равнище и действията на Съюза са обосновани съгласно принципа на субсидиарност. В член 191 от ДФЕС са определени правомощията на Съюза в областта на околната среда, включително и по отношение на изменението на климата.

               Членството на Съюза ще даде възможност, от една страна, знанията и най-добрите практики на СИЕР да се разпространяват във всички държави членки, а от друга страна — политическите и дипломатическите послания на Съюза във връзка с изменението на климата да достигнат до възможно най-широк кръг от нашите международни партньори.

               •Пропорционалност

               Препоръката за решение на Съвета за започване на преговори за членство на Съюза в СИЕР е пропорционално средство, тъй като това е минималната и най-лесна правна стъпка, необходима за разрешаване на членство на Съюза.

               •Избор на инструмент

                  Приемането на решение на Съвета е предвидено в член 218, параграф 3 от ДФЕС.

                   3.
                        РЕЗУЛТАТИ ОТ ПОСЛЕДВАЩИ ОЦЕНКИ, КОНСУЛТАЦИИ СЪС ЗАИНТЕРЕСОВАНИТЕ СТРАНИ И ОЦЕНКИ НА ВЪЗДЕЙСТВИЕТО

               •Последващи оценки/ проверки за пригодност на действащото законодателство

                  Не се прилага.

               •Консултации със заинтересованите страни

                  Не се прилага. При все това на 8 ноември 2016 г. Комисията оповести на своя уебсайт, посветен на по-доброто законотворчество, намерението си да поиска Съветът да ѝ разреши да води преговори от името на Съюза за членство на Съюза в СИЕР. През периода за представяне на мнения (8 ноември 2016 г. — 12 януари 2017 г.) не бяха получени никакви коментари от заинтересованите страни.

               •Събиране и използване на експертни становища

                  Не се прилага.

               •Оценка на въздействието

                  Оценка на въздействието не беше изготвена, тъй като при решение на Съвета за разрешаване на започването на преговори за членство на Съюза в СИЕР не се предполага пряко въздействие върху бюджета на Комисията и не се изисква държавите членки да изпълняват никакви действия.

                  Комисията обсъди и алтернативната възможност, т.е. да не се предприема никакво действие. Основният вариант при непредприемането на действие означава сценарий, при който в СИЕР членуват малък брой държави — членки на Съюза (от учредяването на СИЕР като международна организация през 2012 г. в него членуват Дания и Обединеното кралство, а неотдавна се присъедини и Унгария). В такъв случай е малко вероятно опитът на Съюза в областта на екологосъобразния растеж да бъде пренесен в СИЕР в пълния си обхват и организацията да бъде използвана в максимална степен за целите на стратегията относно дипломацията на Съюза по въпросите на климата.

                  Предпочетеният вариант, който се предлага чрез настоящия документ, е членство на Съюза в СИЕР. Предлага се Съюзът да се присъедини като участващ член, който не прави финансови вноски (член 3 от Устава на СИЕР).

               •Пригодност и опростяване на законодателството

                  Не се прилага.

               •Основни права

                  Не се прилага.

                  4.
                        ОТРАЖЕНИЕ ВЪРХУ БЮДЖЕТА

                  Членството на Съюза в СИЕР не предполага никакво пряко отражение върху бюджета на ЕС.

               5.ДРУГИ ЕЛЕМЕНТИ

               •Планове за изпълнение и механизъм за наблюдение, оценка и докладване

               Не се прилага: при решение на Съвета за провеждане на преговори за членство в СИЕР, не се изисква държавите членки да изпълняват никакви действия.

               •Обяснителни документи (за директиви)

                  Не се прилага.

               •Подробно разяснение на отделните разпоредби на предложението

               Комисията препоръчва:

               –Съветът да упълномощи Комисията да започне и да проведе преговори за членство на Съюза в СИЕР,

               –Комисията да проведе тези преговори в консултация със специалния комитет съгласно разпоредбите на ДФЕС,

               –Съветът да одобри указанията за водене на преговори, приложени към настоящата препоръка.

               Препоръка за

               РЕШЕНИЕ НА СЪВЕТА

               за разрешаване на започването на преговори относно споразумение между Европейския съюз и Световния институт за екологосъобразен растеж

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 218, параграфи 3 и 4 от него,

               като взе предвид препоръката на Европейската комисия,

               като има предвид, че:

               (1)Понастоящем в Световния институт за екологосъобразен растеж (СИЕР) членуват малък брой държави — членки на Съюза
                  1
               . Поради това е малко вероятно опитът на Съюза в областта на екологосъобразния растеж да бъде пренесен в СИЕР в пълния си обхват и организацията да бъде използвана в максимална степен за целите на стратегията относно дипломацията на Съюза по въпросите на климата.

               (2)Изменението на климата е проблем, който надхвърля границите на отделните държави. Необходимо е действията за справянето с този проблем да се координират както на световно, така и на европейско равнище и действията на Съюза са обосновани съгласно принципа на субсидиарност. В член 191 от ДФЕС са определени правомощията на Съюза в областта на околната среда, включително и по отношение на изменението на климата.

               (3)Членството на Съюза ще даде възможност знанията и най-добрите практики на СИЕР да се разпространяват във всички държави членки. От друга страна, то ще създаде условия политическите и дипломатическите послания на Съюза във връзка с изменението на климата да достигнат до възможно най-широк кръг от неговите международни партньори.

               (4)Тъй като дейността на СИЕР е насочена към широкообхватни стратегии за екологосъобразен растеж, членството на Съюза в него ще спомогне също така за реализирането на полезни взаимодействия между целите в областта на климата и целите за устойчиво развитие, приети в рамките на Програмата за устойчиво развитие за периода до 2030 г.

               (5)Поради това Комисията следва да бъде упълномощена да започне преговори от името на Европейския съюз с оглед сключване на споразумение за членство на Съюза в СИЕР,

               ПРИЕ НАСТОЯЩОТО РЕШЕНИЕ:

               Член 1

               С настоящото решение Комисията се упълномощава да проведе от името на Съюза преговори относно споразумение за членство на Съюза в Световния институт за екологосъобразен растеж.

               Член 2

               Указанията за водене на преговори се съдържат в приложението.

               Член 3

               Преговорите трябва да се проведат в консултация с [наименованието на специалния комитет ще бъде добавено от Съвета].

               Член 4

               Адресат на настоящото решение е Комисията.

               Съставено в Брюксел на […] година.

                     За Съвета

                     Председател

                     (1)
                  От учредяването на СИЕР като международна организация през 2012 г. в него членуват Дания и Обединеното кралство, а неотдавна се присъедини и Унгария.

    ---documentbreak---

               ЕВРОПЕЙСКА КОМИСИЯ
            Брюксел, 12.5.2017
            COM(2017) 175 final
            This document was downgraded/declassifiedDate: 21/06/2017By: Yvon SlingenbergAuthority: DG CLIMA
            ПРИЛОЖЕНИЕ
            към Препоръка за
            РЕШЕНИЕ НА СЪВЕТАза разрешаване на започването на преговори относно споразумение между Европейския съюз и Световния институт за екологосъобразен растеж
            Указания за водене на преговори относно споразумение между Европейския съюз и Световния институт за екологосъобразен растеж за членство на Съюза в Световния институт за екологосъобразен растеж

               ПРИЛОЖЕНИЕ
               Указания за водене на преговори относно споразумение между Европейския съюз и Световния институт за екологосъобразен растеж за членство на Съюза в Световния институт за екологосъобразен растеж

               1.Комисията е длъжна да се стреми да осигури споразумението, водещо до членство на Съюза в Световния институт за екологосъобразен растеж (СИЕР), да е съобразено със съответните законодателни разпоредби на Съюза.

               2.Комисията е длъжна да проведе преговорите съгласно съответните действащи законодателни разпоредби на Съюза или договорените позиции на Съюза, установени конкретно за целите на тези преговори в рамките на специалния комитет на представителите на държавите членки, упоменат в член 3 от настоящото решение на Съвета, или в рамките на Съвета.

               3.Комисията е длъжна да докладва на Съвета за резултата от преговорите и — когато е целесъобразно — за всеки проблем, който може да възникне по време на преговорите.


Препоръка за решение на Съвета за отмяна на Решение 2004/917/EО за съществуването на прекомерен дефицит в Гърция


               ЕВРОПЕЙСКА КОМИСИЯ
            Брюксел, 3.8.2017
            COM(2017) 414 final
            Препоръка за
            РЕШЕНИЕ НА СЪВЕТА
            за одобряване на сключването от Европейската комисия, от името на Европейската общност за атомна енергия, на Протокола към Споразумението за партньорство и сътрудничество за установяване на партньорство между Европейските общности и техните държави членки, от една страна, и Киргизката република, от друга страна, за да се вземе предвид присъединяването на Република Хърватия към Европейския съюз

               ОБЯСНИТЕЛЕН МЕМОРАНДУМ

               Споразумението за партньорство и сътрудничество за установяване на партньорство между Европейските общности и техните държави членки, от една страна, и Киргизката република, от друга страна, наричано по-нататък „Споразумението“, беше подписано в Брюксел на 9 февруари 1995 г. и влезе в сила на 1 юли 1999 г.

               Съгласно Акта за присъединяване на Република Хърватия страната поема ангажимента да се присъедини към международните споразумения, подписани или сключени от Европейския съюз и неговите държави членки, посредством протокол към тези споразумения.

               С Решение на Съвета от 14 септември 2012 г.
                  1
                на Комисията беше разрешено да започне преговори със съответните държави извън ЕС с цел да бъдат сключени съответните протоколи. Преговорите с Киргизката република приключиха успешно с размяната на вербални ноти.

               С предложения Протокол Република Хърватия става договаряща се страна по Споразумението, а ЕС се задължава да предостави автентична версия на Споразумението на хърватски език.

               Комисията счита резултатите от преговорите за задоволителни и предлага Протоколът да бъде подписан и сключен. Посредством приложената препоръка Комисията препоръчва на Съвета да одобри сключването от Европейската комисия, от името на Европейската общност за атомна енергия, на Протокола към Споразумението за партньорство и сътрудничество за установяване на партньорство между Европейските общности и техните държави членки, от една страна, и Киргизката република, от друга страна, за да се вземе предвид присъединяването на Република Хърватия към Европейския съюз.

               Приложената препоръка се представя заедно с:

               ii)предложение за Решение на Съвета за подписване и временно прилагане на Протокола от името на Европейския съюз и неговите държави членки;

               iii)предложение за Решение на Съвета за сключване на Протокола от името на Европейския съюз и неговите държави членки.

               Препоръка за

               РЕШЕНИЕ НА СЪВЕТА

               за одобряване на сключването от Европейската комисия, от името на Европейската общност за атомна енергия, на Протокола към Споразумението за партньорство и сътрудничество за установяване на партньорство между Европейските общности и техните държави членки, от една страна, и Киргизката република, от друга страна, за да се вземе предвид присъединяването на Република Хърватия към Европейския съюз

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за създаване на Европейската общност за атомна енергия, и по-специално член 101, втора алинея от него,

               като взе предвид препоръката на Европейската комисия,

               като има предвид, че:

               (1)Съгласно член 6, параграф 2 от Акта за присъединяване на Република Хърватия присъединяването на Република Хърватия към Споразумението за партньорство и сътрудничество за установяване на партньорство между Европейските общности и техните държави членки, от една страна, и Киргизката република, от друга страна („Споразумението“)
                  2
               , трябва да бъде одобрено посредством протокол към Споразумението.

               (2)На 14 септември 2012 г. Съветът разреши на Комисията да започне преговори със съответните държави извън ЕС
                  3
               . Преговорите с Киргизката република приключиха успешно с размяната на вербални ноти.

               (3)Сключването на Протокола от страна на Комисията следва да бъде одобрено по отношение на въпросите от компетентността на Европейската общност за атомна енергия.

               (4)По отношение на въпросите, попадащи в приложното поле на Договора за Европейския съюз и Договора за функционирането на Европейския съюз, за подписването и сключването на Протокола се прилага отделна процедура,

               ПРИЕ НАСТОЯЩОТО РЕШЕНИЕ:

               Член единствен

               Одобрява се сключването от Комисията, от името на Европейската общност за атомна енергия, на Протокола към Споразумението за партньорство и сътрудничество за установяване на партньорство между Европейските общности и техните държави членки, от една страна, и Киргизката република, от друга страна, за да се вземе предвид присъединяването на Република Хърватия към Европейския съюз
                  4
               .

               Съставено в Брюксел на  година.

                     За Съвета

                     Председател

                     (1)
                  Решение на Съвета за разрешаване на започването на преговори за адаптиране на споразумения, подписани или сключени между Европейския съюз, или Европейския съюз и неговите държави членки, и една или повече трети държави или международни организации, с оглед на присъединяването на Република Хърватия към Европейския съюз (Документ на Съвета № 13351/12 LIMITED).

                     (2)
                  Решение 1999/491/ЕО, ЕОВС, Евратом на Съвета и на Комисията от 12 май 1999 г. относно сключването на Споразумение за партньорство и сътрудничество между Европейските общности и техните държави членки, от една страна, и Киргизката република, от друга страна (ОВ L 196, 28.7.1999 г., стр. 48).

                     (3)
                  Решение на Съвета за разрешаване на започването на преговори за адаптиране на споразумения, подписани или сключени между Европейския съюз, или Европейския съюз и неговите държави членки, и една или повече трети държави или международни организации, с оглед на присъединяването на Република Хърватия към Европейския съюз (Документ на Съвета № 13351/12 LIMITED).

                     (4)
                  Текстът на Протокола е публикуван в ...[посочете номера на ОВ] заедно с Решението за подписването от името на Съюза и на държавите членки.


				|

		52013PC0586

			Препоръка за РЕШЕНИЕ НА СЪВЕТА относно присъединяването на Хърватия към Конвенцията от 23 юли 1990 г. за премахване на двойното данъчно облагане във връзка с корекцията на печалби на свързани предприятия /* COM/2013/0586 final - 2013/ () */

			   	ОБЯСНИТЕЛЕН
МЕМОРАНДУМ
В член 3,
параграф 4 от
Акта за
присъединяване
на Хърватия
към Европейския
съюз от 2011 г. се
посочва, че
Хърватия се
присъединява
към
конвенциите
и
протоколите,
изброени в приложение I
към същия
акт, и че тези
конвенции и
протоколи
влизат в сила
по отношение
на Хърватия на
датата,
определена
от Съвета.
Съгласно член 3,
параграф 5 от
Акта за
присъединяване
Съветът, с
единодушие,
по препоръка
на Комисията
и след консултации
с
Европейския
парламент,
взема решение
да извърши
всички промени,
необходими
поради
присъединяването
на Хърватия
към тези
конвенции и
протоколи, и
публикува
адаптираните
текстове в Официален
вестник на
Европейския
съюз.
Поместеният
в
приложение I
към Акта за
присъединяване
списък на
конвенциите
и протоколите
включва
Конвенция 90/436/ЕИО
от 23 юли 1990 г. за
премахване
на двойното
данъчно облагане
във връзка с
корекцията
на печалби на
свързани
предприятия
(наричана
по-долу „Арбитражната
конвенция“),
Конвенцията
от 21 декември
1995 г. за
присъединяването
на Република
Австрия,
Република
Финландия и
Кралство Швеция
към
Конвенцията
за
премахване
на двойното
данъчно
облагане във
връзка с корекцията
на печалби на
свързани
предприятия,
Протокола от 25 май
1999 г. за
изменение на
Конвенцията
за премахване
на двойното
данъчно
облагане във
връзка с
корекцията
на печалби на
свързани
предприятия
и
Конвенцията от
8 декември 2004 г.
относно
присъединяването
на Чешката република,
Република
Естония,
Република Кипър,
Република
Латвия,
Република
Литва, Република
Унгария,
Република
Малта,
Република
Полша,
Република
Словения и Словашката
република
към
Конвенцията
за премахване
на двойното
данъчно
облагане във
връзка с
корекцията
на печалби на
свързани
предприятия.
Арбитражната
конвенция беше
изменена с
Протокола от 25 май
1999 г. и с Конвенциите
от 21 декември
1995 г. и от 8 декември
2004 г.
България
и Румъния се
присъединиха
към Арбитражната
конвенция по
силата на
Акта за присъединяване
от 2005 г. С
Решение 2008/492/ЕО
от 23 юни 2008 г. в
Арбитражната
конвенция
бяха извършени
промените, необходими
поради
присъединяването
на България и
Румъния към
нея, и бе
определена датата
на влизането
ѝ в сила в
изменения ѝ
вид по
отношение на
България и
Румъния.
Настоящата
препоръка на
Комисията за
решение на
Съвета има за
цел да се
извършат промените,
необходими
поради
присъединяването
на Хърватия
към
Арбитражната
конвенция, и
да се
определи
датата на
влизането ѝ в
сила в изменения
ѝ вид по
отношение на
Хърватия, в
съответствие
с член 3,
параграфи 4 и 5
от Акта за
присъединяване
от 2011 г.
Препоръка
за
РЕШЕНИЕ
НА СЪВЕТА
относно
присъединяването
на Хърватия
към
Конвенцията
от 23 юли 1990 г.
за
премахване
на двойното
данъчно
облагане във
връзка с
корекцията
на печалби
на свързани
предприятия
СЪВЕТЪТ
НА
ЕВРОПЕЙСКИЯ
СЪЮЗ,
като
взе предвид
Договора за
Европейския
съюз,
като
взе предвид
Договора за
функционирането
на
Европейския
съюз,
като
взе предвид
Акта за
присъединяване
на Хърватия,
и
по-специално
член 3,
параграфи 4 и 5
от него,
като
взе предвид
препоръката
на Европейската
комисия[1],
като
взе предвид
становището
на
Европейския
парламент[2],
като
има предвид,
че:
(1)       Конвенция 90/436/ЕИО[3]
(наричана
по-долу
„Арбитражната
конвенция“)
бе подписана
в Брюксел на 23 юли
1990 г. и влезе в
сила на 1 януари
1995 г.
(2)       Арбитражната
конвенция бе
изменена с
Протокола[4], подписан
на 25 май 1999 г., с
Конвенцията,
подписана на 21 декември
1995 г.[5],
с
Конвенцията,
подписана на 8 декември
2004 г.[6],
както и с
Решение 2008/492/ЕО
от 23 юни 2008 г.[7]
(3)       В
член 3,
параграф 4 от
Акта за
присъединяване
от 2011 г.[8]
се посочва,
че Хърватия
се
присъединява
към
сключените
между
държавите
членки
конвенции и
протоколи,
изброени в
приложение I
към същия
акт. Те
следва да
влязат в сила
по отношение
на Хърватия
на датата,
определена
от Съвета.
(4)       В
съответствие
с член 3,
параграф 5 от
Акта за
присъединяване
от 2011 г.
Съветът
извършва
всички
промени,
необходими
поради
присъединяването
към тези конвенции
и протоколи,
и публикува
адаптираните
текстове в Официален
вестник на
Европейския
съюз.
ПРИЕ
НАСТОЯЩОТО
РЕШЕНИЕ:
Член 1
Арбитражната
конвенция се
изменя, както
следва:
1) В член 2,
параграф 2
точки i)—xxvii) се
заменят със
следното:
„i) в
Белгия:
а) impôt des personnes
physiques/personenbelasting;
б) impôt des
sociétés/vennootschapsbelasting;
в) impôt des personnes
morales/rechtspersonenbelasting;
г) impôt des non-résidents/belasting der
niet-verblijfhouders;
д) taxe
communale et la taxe d'agglomération additionnelles à l'impôt des personnes
physiques/aanvullende gemeentebelasting en agglomeratiebelasting op de
personenbelasting.
ii) в
България:
а) данък
върху
доходите на
физическите
лица;
б)
корпоративен
данък.
iii) в
Чешката
република:
а) daň z příjmů fyzických
osob;
б) daň z příjmů právnických
osob.
iv) в Дания:
а) indkomstskat til staten;
б) den kommunale indkomstskat;
в) den amtskommunale indkomstskat.
v) в
Германия:
а) Einkommensteuer;
б) Koerperschaftsteuer;
в) Gewerbesteuer,
доколкото
този данък се
основава
върху
печалба от
стопанска
дейност.
vi) в
Естония:
а) tulumaks.
vii) в
Ирландия:
a) Cáin Ioncaim;
б) Cáin Chorparáide.
viii) в
Гърция:
а) φόρος
εισοδήματος
φυσικών
προσώπων;
б) φόρος
εισοδήματος
νομικών
προσώπων;
в)
εισφορά υπέρ
των
επιχειρήσεων
ύδρευσης και
αποχέτευσης.
ix) в
Испания:
а) Impuesto sobre la Renta de las Personas
Fisicas;
б) Impuesto sobre Sociedades;
в) Impuesto sobre la Renta de no
Residentes.
x) във
Франция:
а) impôt sur le revenu;
б) impôt sur les sociétés.
xi) в
Хърватия:
а) porez na dohodak;
б) porez na dobit.
xii) в
Италия:
а) imposta sul reddito delle persone
fisiche;
б) imposta sul reddito delle società;
в) imposta regionale sulle attività
produttive.
xiii) в
Кипър:
а) Φόρος
Εισοδήματος;
б)
Έκτακτη
Εισφορά για
την Άμυνα της
yημοκρατίας.
xiv) в
Латвия:
а) uzħēmumu ienākuma
nodoklis;
б) iedzīvotāju ienākuma
nodoklis.
xv) в Литва:
а) Gyventojų pajamų mokestis;
б) Pelno mokestis.
xvi) в
Люксембург:
а) impôt sur le revenu des personnes
physiques;
б) impôt sur le revenu des collectivités;
в) impôt commercial,
доколкото
този данък се
основава върху
печалба от
стопанска
дейност.
xvii) в
Унгария:
а) személyi jövedelemadó;
б) társasági adó;
в) osztalékadó.
xviii) в
Малта:
а) taxxa fuq l-income.
xix) в
Нидерландия:
а) inkomstenbelasting;
б) vennootschapsbelasting.
xx) в
Австрия:
а) Einkommensteuer;
б) Körperschaftsteuer.
xxi) в Полша:
а) podatek dochodowy od osób fizycznych;
б) podatek dochodowy od osób prawnych.
xxii) в
Португалия:
а) imposto sobre o rendimento das pessoas
singulares;
б) imposto sobre o rendimento das pessoas
colectivas;
в) derrama para os municípios sobre o
imposto sobre o rendimento das pessoas colectivas.
xxiii) в
Румъния:
а) impozitul pe venit;
б) impozitul pe profit;
в) impozitul pe veniturile obținute
din România de nerezidenți.
xxiv) в
Словения:
а) dohodnina;
б) davek od dobička pravnih oseb.
xxv) в
Словакия:
а) daň z príjmov právnických osôb;
б) daň z príjmov fyzických osôb.
xxvi) във
Финландия:
а) valtion tuloverot/de statliga
inkomstskatterna;
б) yhteisöjen tulovero/inkomstskatten för
samfund;
в) kunnallisvero/kommunalskatten;
г) kirkollisvero/kyrkoskatten;
д) korkotulon lähdevero/källskatten å
ränteinkomst;
е) rajoitetusti verovelvollisen
lähdevero/källskatten för begränsat skattskyldig.
xxvii) в
Швеция:
а) statlig inkomstskatt;
б) kupongskatt;
в) kommunal inkomstskatt.
xxviii) в
Обединеното
кралство:
а) Income Tax;
б) Corporation Tax.“
2) В член 3,
параграф 1
списъкът се
заменя със
следното:
„– в
Белгия:
De Minister van Financiën или
негов
упълномощен
представител,
Le Ministre des Finances или
негов
упълномощен
представител,
– в
България:
Министъра
на финансите
или негов
упълномощен
представител,
– в Чешката
република:
Ministr financí или
негов
упълномощен
представител,
– в Дания:
Skatteministeren или
негов
упълномощен
представител,
– в
Германия:
Der Bundesminister der Finanzen
или негов
упълномощен
представител,
– в
Естония:
Rаhаndusminister или
негов
упълномощен
представител,
– в
Ирландия:
The Revenue Commissioners или
техен
упълномощен
представител,
– в
Гърция:
Ο
Υπουργός των
Οικονομικών
или негов
упълномощен
представител,
– в
Испания:
El Ministro de Economía y Hacienda
или негов
упълномощен
представител,
– във
Франция:
Le Ministre chargé du budget или
негов
упълномощен
представител,
– в
Хърватия:
Ministar financija или
негов
упълномощен
представител,
– в
Италия:
Il Capo del Dipartimento per le Politiche Fiscali
или негов
упълномощен
представител,
– в Кипър:
Ο
Υπουργός
Οικονομικών
или негов
упълномощен
представител,
– в
Латвия:
Valsts ieņēmumu dienests,
– в Литва:
Finansu ministras или
негов
упълномощен
представител,
– в
Люксембург:
Le Ministre des Finances или
негов
упълномощен
представител,
– в Унгария:
a pénzügyminiszter или
негов
упълномощен
представител,
– в Малта:
il-Ministru responsabbli għall-finanzi
или негов
упълномощен
представител,
– в
Нидерландия:
De Minister van Financiën или
негов
упълномощен
представител,
– в
Австрия:
Der Bundesminister für Finanzen
или негов
упълномощен
представител,
– в Полша:
Minister Finansów или
негов
упълномощен
представител,
– в
Португалия:
O Ministro das Finanças или
негов
упълномощен
представител,
– в
Румъния:
Președintele Agenției Naționale de
Administrare Fiscală или
негов
упълномощен
представител,
– в
Словения:
Ministrstvo za finance или
негов
упълномощен
представител,
– в
Словакия:
Minister financií или
негов
упълномощен
представител,
– във
Финландия:
Valtiovarainministeriö или
негов
упълномощен
представител,
Finansministeriet или
негов
упълномощен
представител,
– в
Швеция:
Finansministern или
негов
упълномощен
представител,
– в
Обединеното
кралство:
The Commissioners of Inland Revenue
или техен
упълномощен
представител.“
Член 2
Текстовете
на
Арбитражната
конвенция и
на Протокола
от 25 май 1999 г.,
заедно с тези
на
Конвенциите
от 21 декември
1995 г. и от 8 декември
2004 г., както и на
Решение 2008/492/ЕО,
изготвени на
хърватски
език[9],
са
автентични
при същите
условия като
приложимите
за
останалите
езикови
версии на
посочените
актове.
Член 3
Арбитражната
конвенция,
изменена с
Протокола от 25 май
1999 г., с
Конвенциите
от 21 декември
1995 г. и от 8 декември
2004 г., с
Решение 2008/492/ЕО,
както и с
настоящото
решение,
влиза в сила
между
Хърватия и
всяка една от
останалите
държави —
членки на
Европейския
съюз, на XXX
[дата].
Член 4
Настоящото
решение
поражда
действие в деня
след
публикуването
му в Официален
вестник на
Европейския
съюз.
Съставено
в Брюксел на […]
година.
                                                                       За
Съвета
                                                                       Председател
[1]               ОВ L […], […] г.,
стр. […].
[2]               ОВ L […], […] г.,
стр. […].
[3]               Конвенция
за
премахване
на двойното
данъчно
облагане във
връзка с
корекцията
на печалби на
свързани
предприятия
(OВ L 225, 20.8.1990 г.,
стр. 10).
[4]               Протокол
за изменение
на
Конвенцията
от 23 юли 1990 г. за
премахване
на двойното
данъчно
облагане във
връзка с
корекцията
на печалби на
свързани
предприятия
(ОВ C 202, 16.7.1999 г.,
стр. 1).
[5]               Конвенция
за
присъединяването
на Република
Австрия,
Република
Финландия и
Кралство
Швеция към
Конвенцията
за
премахване на
двойното
данъчно
облагане във
връзка с
корекцията
на печалби на
свързани
предприятия
(ОВ C 26, 31.1.1996 г.,
стр. 1).
[6]               Конвенция
относно
присъединяването
на Чешката
Република,
Република
Естония, Република
Кипър,
Република
Латвия,
Република Литва,
Република
Унгария,
Република
Малта,
Република
Полша, Република
Словения и
Словашката
република
към Конвенцията
за
премахване
на двойното
данъчно
облагане във
връзка с
корекцията
на печалби на
свързани
предприятия
(OВ C 160, 30.6.2005 г.,
стр. 1).
[7]               Решение
на Съвета от 23 юни
2008 г. относно
присъединяването
на България и
Румъния към
Конвенцията
от 23 юли 1990 г. за
премахване
на двойното
данъчно облагане
във връзка с
корекцията
на печалби на
свързани
предприятия
(ОВ L 174, 3.7.2008 г.,
стр. 1).
[8]               Акт
относно
условията за
присъединяване
на Република
Хърватия и промените
в Договора за
Европейския
съюз, Договора
за
функционирането
на Европейския
съюз и
Договора за
създаване на
Европейската
общност за
атомна
енергия (OВ L 112, 24.4.2012 г.,
стр. 21).
[9]               Текстовете
на Конвенциите,
на Протокола
и на Решение 2008/492/ЕО
на хърватски
език се
публикуват в
специално
издание на Официален
вестник на
Европейския
съюз на
по-късна
дата.


Важна правна забележка

|

52007SC0725

Препоръка за решение на Съвета установяващо, в съответствие с член 104, параграф 8, че се оказват неподходящи действията, предприети от Чешката република в отговор на препоръка на Съвета в съответствие с член 104, параграф 7 на Договора за създаване на Европейската общност  /* SEC/2007/0725 окончателен */

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 30.5.2007SEC(2007) 725 окончателенПрепоръка заРЕШЕНИЕ НА СЪВЕТАустановяващо, в съответствие с член 104, параграф 8, че се оказват неподходящи действията, предприети от Чешката република в отговор на препоръка на Съвета в съответствие с член 104, параграф 7 на Договора за създаване на Европейската общност(представена от Комисията)1. ОБЩА ИНФОРМАЦИЯНа основата на икономическите прогнози на службите на Комисията от пролетта на 2004 г.[1], които показаха дефицит от 12,9% от БВП за 2003 г. (5,9% от БВП без да се отчита значителна еднократна операция, свързана с държавни гаранции)[2], Комисията започна процедура за прекомерен дефицит спрямо Чешката република с доклад съгласно член 104, параграф 3[3]. През май 2004 г. Чешката република представи първата си програма за сближаване за периода 2004 - 2007 г., и въз основа на препоръка на Комисията на 5 юли 2004 г. Съветът прие становище за нея[4]. В същото време Съветът реши въз основа на препоръка на Комисията в съответствие с член 104, параграф 6, че Чешката република е с прекомерен дефицит[5] и следователно, съгласно член 104, параграф 7, отправи препоръка към чешките власти за неговото коригиране, също въз основа на препоръка на Комисията[6]. В тази препоръка Съветът прикани чешките власти „да преодолеят настоящия прекомерен дефицит във възможно най-кратки срокове“ и „да предприемат действия в средносрочен план, за да понижат дефицита на страната под 3% от БВП към 2008 г. по разумен и устойчив начин, в съответствие с насоките за намаляване на дефицита, посочени в становище на Съвета от 5 юли 2004 г. за програмите за сближаване, предоставени през май 2004 г.“ със следните годишни междинни цели: „5,3 % от БВП през 2004 г., 4,7 % от БВП през 2005 г., 3,8 % през 2006 г. и 3,3 % от БВП през 2007 г.“На чешките власти беше препоръчано да „прилагат решително мерките, предвидени в програмата за сближаване от май 2004 г. и по-специално да намалят разходите за заплати в централната власт и да ограничат разходите на отделните министерства.“ Освен това те бяха приканени да „заделят повече от определените в бюджета приходи за намаляване на дефицита, да въведат фискални цели на основата на средносрочни тавани на разходите и да разработят ефективни правила за намаляване на риска от нарастващата задлъжнялост на регионите и общините; да предприемат реформа на пенсионната система и на системата на здравеопазването, за да се подобри дългосрочната устойчивост на публичните финанси; да минимизират отрицателното бюджетно влияние на операциите на Чешката консолидационна агенция.“Съветът също така определи срок от 5 ноември 2004 г. за взимането на ефективни действия спрямо мерките, предвидени за постигането на целевия дефицит за 2005 г. След изтичането на този срок Комисията заключи в свое Съобщение до Съвета от 14 декември 2004 г., че Чешката република е предприела ефективни действия във връзка с мерките, предвидени за постигането на целевия дефицит за 2005 г. и следователно не са необходими по-нататъшни стъпки по процедурата за прекомерен дефицит[7]. На срещата си на 18 януари 2005 г. Съветът се съгласи с тази оценка.2. Препоръка за решение на Съвета относно липсата на подходящи действия съгласно член 104, параграф 8.Препоръката на Съвета съгласно член 104, параграф 7 уточнява, че дефицитът трябва да бъде понижен под 3% от БВП към 2008 г., но не съдържа количествено изразени цели за 2008 г. Това се дължи на факта, че програмата за сближаване от май 2004 г., за която Съветът споменава в своята препоръка, обхваща периода до 2007 г. Актуализираният вариант на програмата за сближаване от ноември 2005 г., който удължи програмния период до 2008 г., утвърди целеви дефицит от 2,7% от БВП за 2008 г. В становището си за тази програма Съветът отбеляза, че програмата следва насоките за коригиране на дефицита, определени в препоръка на Съвета съгласно член 104, параграф 7[8]. Той прикани Чешката република „в контекста на възможни по-добри бюджетни резултати през 2005 г., както и на силен растеж и добри перспективи, да увеличи усилията за структурни бюджетни корекции с оглед на малкия марж под целевата референтна стойност за 2008 г. (срокът за коригирането на прекомерния дефицит), а също и за да ускори постигането на средносрочната бюджетна цел; (ii) да повиши качеството на бюджетното планиране, по-специално чрез анализиране на причините за значителните прехвърляния на разходи и укрепването на средносрочните тавани на разходите; (iii) да подобри дългосрочната устойчивост на публичните финанси, по-специално чрез ускоряване на пенсионната реформа и чрез започване на реформа в системата на здравеопазването.“На 15 март 2007 г. Чешката република представи най-новия актуализиран вариант на програмата си за сближаване за периода 2006 – 2009 г. Представянето на актуализирания вариант закъсня спрямо срока от 1 декември заради политическата ситуация в Чешката република, където правителството беше утвърдено от парламента чак на 19 януари 2007 г. след общите парламентарни избори през юни 2006 г. Актуализираният вариант на програмата за сближаване от март 2007 г. съдържа следните прогнози за годишния дефицит: 4,0 % от БВП за 2007 г., 3,5 % от БВП за 2008 г. и 3,2 % от БВП за 2009 г. Целевите дефицити за 2007 г.-2008 г. съвпадат с тези, които се съдържат в бюджета за 2007 г., който беше одобрен от парламента на 13 декември 2006 г. Програмата също така включваше допълнителна „декларация на новото правителство“, която има за цел да намали общия дефицит до 3,2 % от БВП през 2008 г. и 2,8% от БВП през 2009 г. на базата на широка гама от политически мерки, които все още не са завършени и одобрени..Пролетните прогнози на службите на Комисията, в които се очаква дефицитът да достигне 3,9 % от БВП през 2007 г. и при условие, че не настъпи промяна в политиката, 3,6 % от БВП през 2008 г., потвърждават, че при сегашната политика, няма да бъдат постигнати целите за 2007 г. (3,3 % от БВП) и за 2008 г. (под 3 % от БВП), поставени в препоръка на Съвета съгласно член 104, параграф 7. В структурно отношение, (т.е. при условие, че се отчитат измененията в икономическата конюнктура, без да се взимат извънредните и други временни мерки) дефицитът ще нарасне с 1¼ процентни пункта от БВП през 2007 г. след увеличенията както през 2005 г., така и през 2006 г.Следователно прогнозите на службите на Комисията като цяло потвърждават очакванията, заложени в програмата за сближаване, които не съответстват на корекция на прекомерния дефицит към крайния срок от 2008 г. В препоръката си за становище на Съвета за актуализация, която беше приета днес, Комисията обобщава своята оценка за програмата както следва: „въпреки по-добрите перспективи пред растежа и по-ниския от очаквания дефицит през 2006 г., програмата отлага корекцията на прекомерния дефицит до 2010 г. спрямо срока от 2008 г., заложен в препоръката на Съвета от юли 2004 г. съгласно член 104, параграф 7. Като се има предвид устойчивия растеж, отлагането, което отразява по-високия дефицит основно поради планираните увеличения в социалните разходи през 2007 г., също би довело до проциклична експанзионистична фискална тенденция.Наистина, увеличените разходи в бюджета за 2007 г. доведоха до надхвърляне на установената по-рано средносрочна рамка за разходите. По-високият дефицит за 2007 г. е на фона на растеж, който е много по-голям от очаквания в момента на издаването на препоръката на Съвета и се дължи основно на увеличение на социалните разходи, гласувано от предишния парламент и потвърдено от новия парламент в одобрения бюджет. Влиянието на тези допълнителни разходи се оценява на над 1% от БВП за 2007 г. Освен това трябва да се отбележи, че по-високият дефицит за 2007 г. се очаква да се прояви на фона на дефицити, много по-ниски от прогнозираното в член 104, параграф 7 за предходните години: дефицитите за периода 2004 г. – 2006 г. са били средно с над 1 процентен пункт от БВП по-добри от очакваните в препоръката на Съвета (за 2004: дефицит от 2,9 % от БВП спрямо целеви дефицит на Съвета от 5,3 %; за 2005 г.: 3,6 % от БВП спрямо 4,7 %, и за 2006 г.: 2,9 % от БВП спрямо 3,8 % за 2006 г.). Това се дължи по-скоро основно на по-добрия от очакваното растеж, отколкото на трайни съкращения в разходите.И така, на основата на бюджета за 2007 г. и на най-новата актуализация на програмата за сближаване, Чешката република планира да надхвърли целевия дефицит за 2007 г. (3,3 % от БВП), утвърден в препоръките на Съвета в член 104, параграф 7, и целевия дефицит за 2008 г. (2,7 % от БВП), заложен в програмата за сближаване от ноември 2005 г., която беше одобрена от Съвета на 24 януари 2006 г. Прогнозите на службите на Комисията от пролетта на 2007 г. също залагат на по-високи стойности от одобрените целеви стойности. Освен това, действията, предприети от чешките власти не са подходящи за коригирането на прекомерния дефицит до крайния срок от 2008 г., както изисква Съветът. За периода след приемането на препоръката не са се случвали неочаквани отрицателни икономически събития с неблагоприятни последици за държавните финанси, съгласно член 3, параграф 5 от Регламент (ЕО) 1467/97 на Съвета. Напротив, развитието на икономиката, във връзка с публичните финанси, е било значително по-благоприятно от очакваното.Таблица 1 Прогнози за дефицита и прогнози за растежаГодишни прогнози за дефицита (% от БВП) | 2004 | 2005 | 2006 | 2007 | 2008 | 2009 |Прогнози на службите на Комисията от пролетта на 2007 г. | 2.9 | 3.6 | 2.9 | 3.9 | 3.6 | - |Програма за сближаване от март 2007 г. | - | 3.6 | 3.5 | 4.0 | 3.5 | 3.2 |Програма за сближаване от март 2007 г. (алтернативни целеви дефицити, съгласно намеренията на новото правителство) | - | 3.6 | 3.5 | 4.0 | 3.2 | 2.8 |Програма за сближаване от ноември 2005 г. | 3.0 | 3.6 | 3.5 | 3.3 | 2.7 | - |Препоръка на Съвета от юли 2004 г. | 5.3 | 4.7 | 3.8 | 3.3 | < 3 | - |Прогнози за растежа на БВП (% на годишна база) | 2004 | 2005 | 2006 | 2007 | 2008 | 2009 |Прогнози на службите на Комисията от пролетта на 2007 г. | 4.2 | 6.1 | 6.1 | 4.9 | 4.9 | - |Програма за сближаване от март 2007 г. | - | 6.0 | 6.0 | 4.9 | 4.8 | 4.8 |Програма за сближаване от ноември 2005 г. | 4.4 | 4.8 | 4.4 | 4.2 | 4.3 | - |Препоръка на Съвета от юли 2004 г. | 2.8 | 3.1 | 3.3 | 3.5 | - | - |Таблица 2: Сравнение на ключови макроикономически и бюджетни прогнози2005 | 2006 | 2007 | 2008 | 2009 |Реален БВП (% промяна) | ПС май 2007 г. | 6.1 | 6.0 | 4.9 | 4.8 | 4.8 |КОМ май 2007 г. | 6.1 | 6.1 | 4.9 | 4.9 | няма данни |ПС ноември 2005 г. | 4.8 | 4.4 | 4.2 | 4.3 | няма данни |Инфлация според Хармонизирания индекс на потребителските цени (ХИПЦ) (%) | ПС март 2007 г. | 1.6 | 2.4 | 2.6 | 2.5 | 2.5 |КОМ май 2007 г. | 1.6 | 2.1 | 2.4 | 2.9 | няма данни |ПС ноември 2005 г. | 1.5 | 2.2 | 2.0 | 2.1 | няма данни |Реален - потенциален БВП (% от потенциалния БВП) | ПС март 20071 г. | -0.7 | 0.9 | 1.1 | 1.0 | 1.0 |КОМ май 20073 г. | -1.1 | 0.4 | 0.5 | 0.5 | няма данни |ПС ноември 20051 г. | -0.8 | -0.1 | 0.3 | 0.8 | няма оценка |Бюджетно салдо (% of БВП) | ПС март 20076г. | -3.6 | -3.5 | -4.0 | -3.5 | -3.2 |КОМ май 2007 г. | -3.5 | -2.9 | -3.9 | -3.6 | няма данни |ПС ноември 2005 г. | -4.8 | -3.8 | -3.3 | -2.7 | няма данни |Първично салдо (% of БВП) | ПС март 2007 г. | -2.5 | -2.4 | -2.6 | -2.0 | -1.6 |КОМ май 2007 г. | -2.4 | -1.8 | -2.8 | -2.6 | няма данни |ПС ноември 2005 г. | -4.1 | -3.0 | -2.4 | -1.7 | няма данни |Салдо, коригирано с отчитане на промените в икономическата конюнктура (% от БВП) | ПС март 20071г. | -3.4 | -3.9 | -4.4 | -3.9 | -3.5 |КОМ май 2007 г. | -3.1 | -3.1 | -4.1 | -3.8 | няма данни |ПС ноември 20051 г. | -4.5 | -3.8 | -3.4 | -3.0 | няма данни |Структурно салдо2 (% oт БВП) | ПС март 2007 г. | -3.4 | -3.9 | -4.4 | -3.9 | -3.5 |КОМ май 20074 г. | -2.0 | -2.8 | -4.1 | -3.8 | няма данни |ПС ноември 20055 г. | -3.4 | -3.8 | -3.4 | -3.0 | няма данни |Брутен държавен дълг (% от БВП) | ПС март 2007 г. | 30.4 | 30.6 | 30.5 | 31.3 | 32.2 |КОМ май 2007 г. | 30.4 | 30.4 | 30.6 | 30.9 | няма данни |ПС ноември 2005 г. | 37.4 | 37.1 | 37.9 | 37.8 | няма данни |Забележки: |1Изчисления на службите на Комисията въз основа на сведения от програмата. |2Салдо, коригирано с промените в икономическата конюнктура (както на горните редове), с изключение на еднократните и други временни мерки. |3Базиран на очаквания потенциален ръст от съответно 4,2 %, 4,6 %, 4,8 % и 4,9 % за периода от 2005 г. до 2008 г. |4 Еднократни и други временни мерки, съдържащи се в прогнозата на службите на Комисията от пролетта на 2007 г. |(1,1 % от БВП през 2005 г. и 0,2 % от БВП през 2006 г. – и в двата случая дефицитът се увеличава) |5 Еднократни и други временни мерки, съдържащи се в ПС от 2005 г. |(1,1% от БВП през 2005 г. – увеличение на дефицита) |Алтернативните цели за дефицита се основават на мерки, които все още не са одобрени |от новото чешко правителство: 3,2 % от БВП през 2008 г., 2,8 % от БВП през 2009 г. |Източник: |Програма за стабилност (ПС); Икономически прогнози на службите на Комисията от пролетта на 2007 г. (КОМ); Изчисления на службите на Комисията |Препоръка заРЕШЕНИЕ НА СЪВЕТАустановяващо, в съответствие с член 104, параграф 8, че се оказват неподходящи действията, предприети от Чешката република в отговор на препоръка на Съвета в съответствие с член 104, параграф 7 на Договора за създаване на Европейската общностСЪВЕТЪТ НА ЕВРОПЕЙСКИЯ СЪЮЗ,като взеха предвид Договора за създаване на Европейската общност, и по-специално член 104, параграф 8 от него,като взе предвид препоръката на Комисията,като има предвид, че:1.  Съгласно член 104 от Договора държавите-членки трябва да избягват прекомерен държавен дефицит.2.  Пактът за стабилност и растеж се основава на целта за осигуряване на стабилни публични финанси като средство за засилване на предпоставките за ценова стабилност и висок и устойчив растеж, водещ до създаване на трудова заетост. Пактът за стабилност и растеж включва Регламент на Съвета (ЕО) 1467/97 от 7 юли 1997 г. относно ускоряване и изясняване на прилагането на процедурата при прекомерен дефицит (ППД)[9], която беше одобрена, за да насърчи допълнително корекцията на прекомерните държавни дефицити.3.  Решение № 2005/185/ЕО на Съвета[10] от 5 юли 2004 г. въз основа на препоръка на Комисията в съответствие с член 104, параграф 6 на Договора установи, че дефицитът на Чешката република е прекомерен.4.  На 5 юли 2004 г. в съответствие с член 104, параграф 7 на Договора и член 3, параграф 4 от Регламент (ЕО) № 1467/97, Съветът, на основата на препоръка от Комисията, одобри препоръка към чешките власти за прекратяване на прекомерния дефицит колкото се може по-бързо и за предприемане на действия в средносрочен план, за да се постигне целта за понижение на дефицита под 3% от БВП към 2008 г. по разумен и устойчив начин в съответствие с мерките за намаляване на дефицита, набелязани в програмата за сближаване, представена от властите през май 2004 г. и одобрена в становище на Съвета от 5 юли 2004 г.[11], със следните междинни годишни цели: 5,3% от БВП през 2004 г., 4,7% от БВП през 2005 г., 3,8% през 2006 г. и 3,3% от БВП през 2007 г. Съветът утвърди срока 5 ноември 2004 г. за предприемането на ефективни действия „относно мерките, предвидени за постигането на целевия дефицит за 2005 г.“ Чешката република се съгласи да направи препоръката публично достояние.5.  След изтичането на срока 5 ноември 2004 г. Комисията заключи в Съобщението си до Съвета от 14 декември 2004 г.[12], че не са необходими по-нататъшни стъпки по процедурата за прекомерен дефицит за Чешката република, тъй като чешкото правителство е предприело ефективни действия по отношение на мерките, предвидени за постигането на целевия дефицит за 2005 г. Актуализираният вариант на програмата за сближаване от ноември 2005 г. показа дефицит от 2,7 % от БВП през 2008 г., който беше утвърден от Съвета на 24 януари 2006 г.6.  Оценката на действията, предприети от Чешката република за коригиране на прекомерния дефицит до 2008 г. в отговор на препоръка на Съвета съгласно член 104, параграф 7, стига до следните заключения:7.  на 15 март 2007 г. Чешката република представи най-новата актуализация на програмата за сближаване, която обхваща периода до 2009 г. Програмата съдържа следните прогнози за годишния дефицит: 4,0 % от БВП за 2007 г., 3,5 % от БВП за 2008 г. и 3,2 % от БВП за 2009 г. Програмата също така включва допълнителна „декларация на новото правителство“ за намаляване на общия държавен дефицит до 3,2 % от БВП през 2008 г. и 2,8 % от БВП през 2009 г. на основата на широка гама от все още необявени политически мерки.8.  Прогнозите на службите на Комисията от пролетта на 2007 г., в които се очаква, че дефицитът ще достигне 3,9% от БВП и 3,6% от БВП съответно през 2007 г. и 2008 г., ако няма промени в политиката, потвърждават, че при сегашните действия целите, поставени в препоръката на Съвета съгласно член 104, параграф 7 за 2007 г. (3,3 % от БВП) и 2008 г.(под 3% от БВП), няма да бъдат постигнати. В структурно отношение (т.е. с отчитане на колебанията в икономическата конюнктура и без да се отчитат еднократните и други временни мерки) дефицитът ще нарасне с 1¼ процентни пункта от БВП през 2007 г., след като се влоши и през 2005 г., и през 2006 г.9.  По-високият дефицит за 2007 г. идва на фона на по-силен растеж от очаквания при отправянето на препоръката на Съвета и се дължи основно на увеличение на социалните разходи, решението за което е взето преди парламентарните избори през 2006 г. По-високият дефицит за 2007 г. се очаква да се прояви на фона на дефцити за предходните години, които са много по-ниски от прогнозираните в препоръката на Съвета. Това се дължи по-скоро основно на по-добрия от очакваното растеж, отколкото на трайни съкращения в разходите.10.  От това може да се заключи, че въпреки че Чешката република досега е постигнала и дори в голяма степен надхвърлила бюджетните цели за 2004 – 2006 г. от насоките за консолидация, указани в препоръката на Съвета от 5 юли 2004 г., то дефицитът за 2007 г. ще бъде доста над целевия, указан от Съвета, а дефицитът за 2008 г. при сегашните мерки определено ще надхвърли прага от 3% от БВП. Бюджетните цели на чешките власти не съответстват на препоръките на Съвета за коригиране на прекомерния дефицит към определената за срок 2008 г. За периода след приемането на препоръката не са се случвали неочаквани отрицателни икономически събития с неблагоприятни последици за държавните финанси, съгласно член 3, параграф 5 от Регламент (ЕО) №1467/97 на Съвета. Напротив, развитието на икономиката, във връзка с публичните финанси, е било значително по-благоприятно от очакваното.ПРИЕ НАСТОЯЩОТО РЕШЕНИЕ:Член 1Действията, предприети от Чешката република в отговор на препоръка на Съвета от 5 юли 2004 г. съгласно член 104, параграф 7 от Договора, се оказват неподходящи за коригирането на прекомерния дефицит в сроковете, определени в препоръката.Член 2Адресат на настоящото решение е Чешката република.Съставено в Брюксел,За СъветаПредседател [1] Икономическите прогнози на Комисията от пролетта на 2004 г. взимат под внимание данните, представени от Чешката република през март 2004 г.[2] Междувременно цифрите за дефицита за 2003 г. са ревизирани по обичайните процедури. Сега дефицитът е изчислен на 6,6% от БВП.[3] SEC(2004) 575.[4] ОВ C 320, 24.12.2004 г., стр. 1.[5] ОВ L 62, 9.3.2005 г., стр. 20.[6] Виж http://register.consilium.eu.int/pdf/en/04/st11/st11215.en04.pdf.[7] Съобщение от Комисията до Съвета: Действия, предприети от Чешката република, Кипър, Малта, Полша и Словакия в отговор на препоръка на Съвета съгласно процедура за прекомерен дефицит SEC(2004) 1630, 22.12.2004 г.[8] OВ C 55, 7.3.2006 г., стр. 5.[9] OВ L 209, 2.8.1997 г., стр. 6, Регламент, последно изменен с Регламент (ЕО) № 1056/2005 (ОВ L 174, 7.7.2005 г., стр. 5).[10] ОВ L 62, 9.3.2005 г., стр. 20.[11] ОВ C 320, 24.12.2004 г., стр. 1.[12] Съобщение от Комисията до Съвета: Действия, предприети от Чешката република, Кипър, Малта, Полша и Словакия в отговор на препоръка на Съвета съгласно процедура за прекомерен дефицит SEC(2004) 1630 окончателен, 22.12.2004 г.


title: Препоръка на Европейската централна банка от 18 май 2018 година до Съвета на Европейския съюз относно външните одитори на Lietuvos bankas (ЕЦБ/2018/15)

text:
               28.5.2018

               BG

               Официален вестник на Европейския съюз

               C 181/1

         ПРЕПОРЪКА НА ЕВРОПЕЙСКАТА ЦЕНТРАЛНА БАНКА
   от 18 май 2018 година
   до Съвета на Европейския съюз относно външните одитори на Lietuvos bankas
   (ЕЦБ/2018/15)
   (2018/C 181/01)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Договора за функционирането на Европейския съюз,
   като взе предвид Устава на Европейската система на централните банки и на Европейската централна банка, и по-специално член 27.1 от него,
   като има предвид, че:

               (1)

               Отчетите на Европейската централна банка (ЕЦБ) и на националните централни банки на държавите членки, чиято парична единица е еврото, се проверяват от независими външни одитори, препоръчани от Управителния съвет на ЕЦБ и одобрени от Съвета на Европейския съюз.

               (2)

               Мандатът на сегашните външни одитори на Lietuvos bankas — UAB PricewaterhouseCoopers — изтече след одита за финансовата 2017 година. Поради това е необходимо да се назначат външни одитори за периода, започващ от финансовата 2018 година.

               (3)

               Lietuvos bankas избра UAB Deloitte Lietuva за свои външни одитори за финансовите години от 2018 до 2021,

         ПРИЕ НАСТОЯЩАТА ПРЕПОРЪКА:
   Препоръчва се назначаването на UAB Deloitte Lietuva за външни одитори на Lietuvos bankas за финансовите години от 2018 до 2021.

      Съставено във Франкфурт на Майн на 18 май 2018 година.

            Председател на ЕЦБ

         Mario DRAGHI